
Kidričeva cesta 25 / 3000  Celje

E-mail: info©vspi.si

Internet: http://www.vspi.si

Na podlagi 15. in 43. člena Statuta Visoke šole za proizvodno inženirstvo (v nadaljevanju VŠPI) 
RAZPISUJEM

volitve predstavnikov v Študentski svet 
Visoke šole za proizvodno inženirstvo
za študijsko leto 2026/27
1. Volitve bodo potekale v obliki elektronskega glasovanja dne, 3. 12. 2026, od 8. ure do 21. ure. Povezava do aplikacije za elektronsko glasovanje bo posredovana na elektronske naslove dne 2. 12. 2026 študentom, ki imajo pravico glasovanja. 
2. Volitve v Študentski svet VŠPI bodo potekale po naslednjih pravilih:  
· volitve v študentski svet so tajne; 

· študentski svet šteje 5 članov, njihov mandat traja 1 leto; 

· za člana študentskega sveta ne more biti izvoljen absolvent;

· v študentski svet lahko volijo svoje predstavnike vsi študenti in študentke, ki imajo na dan volitev status študenta VŠPI. 

3. Kandidatura za člana Študentskega sveta VŠPI mora vsebovati: 

· ime in priimek kandidata, naslov in telefonsko številko; 

· potrdilo o vpisu v tekoče študijsko leto; 

· kraj in datum; 

· lastnoročni podpis kandidata. 

Kandidatura se odda na obrazcu, ki je priloga razpisa. 

Rok za oddajo kandidatur začne teči en delovni dan po objavi razpisa volitev in traja petnajst dni, to je od 16. 11. do 30. 11. 2026. Kandidatura se odda v zaprti kuverti osebno ali v nabiralnik Referata za študijske in študentske zadeve VŠPI ali pošlje po elektronski pošti na naslov info@vspi.si.

Prvi delovni dan po izteku roka za vložitev kandidature, to je 1. 12. 2026 volilna komisija potrdi vložene kandidature. Volilna komisija zavrže nepravočasne, nepopolne in nedovoljene kandidature.
4. Za izvedbo volitev imenujem tričlansko volilno komisijo v sestavi:
· ga. Katja Esih,

· ga. Tina Mastnak,
· pred. Sebastjan Kotnik.
5. Razpis se objavi v informacijskem sistemu VIS, spletni strani VŠPI in na oglasni deski.
dekan VŠPI:
doc. dr. Gašper Gantar

V Celju, 13. 11. 2026
Priloga:

· Obrazec za kandidaturo za člana študentskega sveta Visoke šole za proizvodno inženirstvo za študijsko leto 2026/27.

